LidanRubinov/Halacha-QA huggingface dataset:
שאלה: ללמה מקריבים חיות?: למה צריך להקריב קרבנות כדי לכפר על העוונות? כשאני חושבת על זה לעומק, בשביל מה להרוג בעלי חיים? מה הם אשמים? יש להם רגשות והם מרגישים כאב, למה זה לא יכול להיות בדרך אחרת שלא כרוכה בלהרוג יצור חי?!
תשובה: בשאלתך שתי שאלות: א. האם התועלת של הקרבנות יכולה להיות באופן אחר, בלי הריגת בעלי חיים? ב. מדוע צריך להקריב דווקא בעלי חיים ומה התועלת בכך? נפתח בשאלה מדוע צריך להקריב דווקא בעלי חיים, ואני רוצה להדגיש שרובנו אוכל בעלי חיים בתור אוכל, ורוב האנשים מתבססים על בקר ועוף, ורוב האנשים כמעט לא יכולים להסתדר בלי אכילתם, למרות זאת הדבר כמובן מותר, כיון שהבהמות ניתנו לשימוש האדם, יתירה מזו, האדם עוזר לבהמות לגדול, ובלעדי הגידול וההגנה שהוא מעניק להם לא היה מין הבהמה שנועד לאכילה מתרבה כל כך, לכן גם לאדם יש  זכות  לאכול את הבהמות. אבל לא בזה אנו עוסקים, את שואלת מדוע שאדם שחטא לא יביא סולת (ואנחנו יודעים שיש קרבנות שמורכבים מהצומח בלבד) בתור קרבן, ויסיים עם העניין מדוע הוא צריך לראות דם? מדוע הוא צריך לעשות כואב לבהמות על מנת שהוא יתכפר? סיבות רבות נאמרו מה טעם הקרבנות, אך מכולם עולה העניין שיש חשיבות להקריב דווקא בהמות, וזאת מכמה סיבות: א. כך אדם רואה את הדברים מתקרבים אליו, או בגלל שהוא מכיר את חלקי הבהמה ויודע מה הם עושים ואיך הם נותנים חיות, ורק אז הוא יכול לעשות אנלוגיה לעצמו, רק אם נותנים הדגמה חיה (או מתה.) ניתן להבין מה היה קורה אילו, אילו באמת ה  היה מתגלה בדיוק באמצע עשיית העבירה גם בשוגג, והיה  מרים  אותנו מבצעים אותה. ב. בהמה (ולא חיה שממנה אין קרבנות) חיה בביתו של האדם, היא גדלה על ידו ונהיית חלק מביתו וכפי שכתב הפסוק לגבי כבשת הרש:  ותהי לו לבת, היא אחת מבני הבית, והנה אדם נדרש, או בגלל חטא, או בגלל רצון להתקרבות מיוחדת לה  להביא אחד מבני הבית בתור קרבן, התורה כמובן אוסרת על האדם מכל וכל אפילו לפצוע את עצמו, או אחד הקרובים על מנת להראות את אפסיותו כלפי הגודל האלוקי, אבל היא מתירה לו, ואף ממליצה לו במקרים מסוימים לקחת את הכבשה ש היא לו לבת, ולהקריב אותה לה, כך ורק כך האדם יוכל להבין את המשמעות של  לבי ובשרי ירננו, של נתינת עצמו ובשרו לה. ג. הבהמות הם עיקר חיותו של האדם, כי אכילתם היא האכילה העיקרית והמרכזית ביומו של רוב בני האדם, לכן התורה רוצה כי דווקא את המאכל החשוב והעיקרי נעלה לה, נאכל אותו בקדושה, ונראה איך הכהנים אוכלים אותו בקדושה בבגדי כהונה, ובאופן מכובד וחשוב כראוי לאדם שאוכל דברים קדושים. לסיכום: לא נכנסו לטעם מצוות קרבנות, אך הבאנו שלושה טעמים מדוע צריך דווקא בהמות: א. כי הם דומות לאדם. ב. כי הם גדלות (או גדלו פעם) בביתו של האדם. ג. כי עיקר חיותו של האדם מהם. ולסיום, התורה לא אסרה לקחת בהמות במקום שבו הם מועילים לאדם, ולהיפך, במדרש מסופר איך הפר שהביא אליהו לנביאי הבעל בכה ואמר מדוע נותנים אותו לנביאי הבעל, עד שאליהו שכנע אותו שגם על ידו יתקדש השם, אבל אנחנו מאמינים שאם זה ציווי ה  הרי שגם הבהמות רוצות לעזור לאדם להתעלות על ידם, ובמיוחד אם זה תפקידן בעולם, אם הן עצמן אינן יכולות להתעלות, לפחות יזכו לעלות אחרים עמן. מקווה שהועלתי (וסליחה על האיחור) עקיבא akivamakshivim gmail.com
שאלה: חחלב ובשר: מה הדין במקרה שחיממתי במיקרו בצלחת קורל בשרית ומכסה חלבי שהשתמשו במכסה לפני שעה?
תשובה: אם לא היה ששים כנגד החלב הבלוע במכסה אז גם האוכל וגם הצלחת נטרפו. וכנראה שלא ניתן להכשיר צלחת CORELLE
שאלה: ממסעדה חלבית בכשרות רגילה: לכבוד הרב. במחילה מכבוד הרב אני צריכה תשובה בדחיפות ליום שלישי בבוקר. אני אמורה ללכת מטעם העבודה ולא מרצוני למסעדה חלבית בכשרות רגילה -ת"א אני משתדלת לאכול רק מהדרין דיברתי עם המשגיח והוא אמר שאין חלב עכו"ם, אך לגבי בישולי גוים הוא אמר שכולם יהודים ואפילו אחד דתי ממש, אבל אחד הטבחים הוא רוסי שטוען שהוא יהודי. האם יש משהו שאני יכולה לאכול שם? אולי פיצה או טוסט שלכאורה מורכבים מחומרים שניתן לאכלם חיים ללא בישול? ומה לגבי הלחמים שמגיעים ממאפיה בכשרות רגילה שבה ככל הנראה יש עובדים גוים, לדברי המשגיח?
תשובה: ראשית חשוב לדעת בשאלות דחופות אפשר ומומלץ לפנות טלפונית ולגופו של עניין: את שואלת שאלה שחורזת כמעט כל שו"ע יור"ד. אם את אשכנזיה אז זה יותר פשוט כי מספיק שהיהודי ידליק את האש. אני ממליץ לחזור ולדבר עם המשגיח ולומר לו שהוא יגיד לך מה לאכול - דברים שעומדים בסטנדרטים של מהדרין. את צודק שיש דברים שלכאורה אפשר לאכלם. ולמשל כפי שכתבת: טוסט. אבל צריך מאד להיזהר מירקות עלים, והמלצתנו היא להשתדל לא לאכול בכלל ירקות עלים מחוץ לבית.
שאלה: ננפילות באינטרנט: אני צעירה, נשואה באושר שבעה חודשים ונמצאת בחודש שביעי להריון ב"ה. כשהייתי נערה צעירה נפלתי באינטרנט מספר פעמים עד שאבא שלי תפס אותי ושם חסימה על האינטרנט.מאז כמעט לא היו נפילות. מאז שהתחתנתי אנחנו גולשים על האינטרנט של השכן, שהוא כמובן פרוץ. אני לא יודעת איך קרתה הפעם הראשונה, כשהייתי לבד בבית ובעלי בעבודה.אבל מאז אחת לכמה זמן אני פשוט נופלת. בעלי יודע על זה, ולא כועס או נפגע.הוא לא מצליח להבין מה גורם לי לעשות את זה. אני מרגישה רע עם עצמי לא רק בגלל שזה עבירה, אלא כי אני מפחדת שבעיות. בינינו הם סוג של עונש על זה, ואני עוד יותר חוששת שזה משפיע רוחנית על העובר הצדיק שלנו. אין לנו אפשרות לחסום את האינטרנט, כי זה לא השרת שלנו, ואני לא יודעת איך למצוא פתרון למנוע מעצמי להגיע למקומות שאני לא צריכה להגיע אליהם. אשמח לעזרה!
תשובה: לפני הכל אני לא מבין כיצד את מספרת בלי כל מצפון שאתם גולשים בשרת של השכן. האם קבלתם ממנו רשות? האם להשתמש ברכוש הזולת בלי רשות זו לא עבירה שצריך לתקן אותה? אולי מה שקורה לך זה כדי שתעשו תיקון לגזל שאתם גוזלים את השכן ללא ידיעתו? אסור להשתמש בשרת של שכן בלי רשותו. אתם צריכים להתחבר לשרת משלכם וכשתעשו אותו תדאגו שיהיה מוגן וחסום, זה הפתרון האמיתי. תמיד כנגד ה- סור מרע  צריך גם להתמלא ב- עשה טוב : חשוב שיהיו לך חיים מלאים עשיה והתלהבות חיוביים - הרבה פעמים הגלישה באה מתוך שעמום מעשי או שעמום רוחני. תפגשי אנשים, תצאי ללמוד בשעורים, תשקיעי בעבודה או בעשיה חברתית וכד  נ.ב. הנפילות הללו הורסות את הזוגיות - גם אם בעלך כרגע לא מראה לך שהוא כועס או נפגע - אם זה לא יפסק יש חשש גדול מאוד הוא יתחיל לכעוס ולהפגע. חייבים לתקן זאת מיד! בהצלחה!
שאלה: בברכת הגומל: כבוד הרב עברתי ניתוח, לא מסוכן במיוחד אבל בהרדמה כללית. משום שהניתוח היה גניקולוגי, מטבע הדברים, לא סיפרנו שעברתי ניתוח ואני לא רוצה שידעו. האם עלי להגיד הגומל, ואם כן, כיצד לעשות זאת? וערב טוב
תשובה: על ניתוח בהרדמה מלאה מברכים הגומל. לברכת הגומל צריך מנין גברים - אפשר לאסוף מנין של בני משפחה ולבקש שיקבלו את הענין בלי שאלות. אפשר גם לעשות זאת ביום חול רגיל בבית הכנסת אני מאמין שעם קצת יצירתיות תמצאו פתרון. לדעתי על מקרים כאלה נאמר שמותר לשנות - את יכולה לספר שהיתה לך תאונה וכד  עייני פרטי הלכה בקישורים להלן:
שאלה: ממעשר כספים: לכבוד הרב, אנו זוג צעיר הבונה את ביתו בימים אלו. אנחנו מקבלים הרבה עזרה כלכלית מההורים לבניית הבית ורצינו לדעת אם גם על הכסף הזה אנו צריכים לתת מעשר?
תשובה: אפשר שההורים יחסכו לכם הוצאות בכך שישלמו עבור דברים מסויימים במקומכם עבור הלימודים שלכם, עבור הגן של הילדים, ישלמו את הארנונה של הבית או שכר הדירה וכד  כך זו לא תהיה הכנסה שלכם ולא יהיה צורך להפריש מעשר כספים. עיינו בקישור להלן סעיפים ו - ז - ח
שאלה: בבר במלון: כבוד הרב אבקש לשאול האם כאשר אני מתארח במלון למשל לאורך חג פסח, מותר לי לקחת אוכל מהבר בארוחות ולשמור לי לאחרי שהעזוב את המלון, כך גם האם מותר לי לקחת את מוצרי ההגינה ששמו בחדר כמו סבון ושמפו בגלל ששמו בשבילי, אני האסוף ואקח הביתה והם ימלאו כל פעם מחדש, או שיש בזה חלילה חשש גזל? ויוןם טוב
תשובה: המלון מציע אמצעים (אוכל, הגיינה, עטים וניירות) לאורחים בזמן שהם במלון ולא מתכוון לתת להם אספקה הביתה (תאר לעצמך שכל אורח לוקח גליל ניר טואלט או סבון אחד - הכפל זאת במספר האורחים ובמספר הימים ותקבל הוצאה אדירה של מאות ואלפי שקלים). אם יש משהו שנראה לך שהוא בבחינת מתנה מהמלון עליך לשאול את פקיד הקבלה אם מותר לקחת וכך תהיה נקי מכל חשש גזל. אין כל הבדל בין השאלות שאנחנו שואלים ללא כל היסוס את המשגיח במלון אודות החסה או חימום המרק בשבת, שלא נחטא באכילה אסורה ובין החובה לשאול כדי שלא נחטא בגזל אסור.
שאלה: ששם לבת.: נולדת לנו בת ב. 2 14 ב 22:45. שם משפחתנו. אני מתלבטת בין השמות: הדר. ליעל. נא עזרתך.
תשובה: עצתי, תבחרו רק לאור הקריטריון של השם המוצא חן בעיניכם, ושאתם מעריכים כי הילדה תשמח בו. זוהי העזרה הכי פשוטה והכי אמיתית שאני יכול להעניק לכם.
שאלה: ששם שני לנולד: אני עומדת ללדת (בעזרת השם) 2 בנים זכרים. רציתי מתוך כבוד והערכה לאבא שלי (ייבדל לחיים ארוכים) לקרוא לאחד מהם בשם שני על שמו של אבי. האם הדבר מותר או שישנה בעיה עם העניין?
תשובה: ראשית, שתהיה לידה נעימה ומשמחת. יש מנהגים שונים בתחום זה. עיקר העיקרים תלוי בשאלה האם זה משמח את אבא שלך. אם כן - הדבר מותר. המנהג הזה מקובל מאוד בקהילות הספרדים, ולא מקובל בקהילות האשכנזים.
שאלה: ררוצים להיגאל?: הרב, אני מנסה להבין את ילקוט שמעוני ישעיהו רמז תצט. למה ישראל נקראים "ענווים"? למה הם לא מאמינים שהגיע הגאולה, למרות שמשיח "עומד על גג בית המקדש"? מה בעצם מנסים להגיד לנו בתיאור זה?? אשמח אם אוכל לקבל הסבר כדי שאוכל להבין את משמעות הדברים. מרים ברוס
תשובה: הקורא את פרקי ישעיהו מפרק מ ואילך רואה בעליל כי עם ישראל אינו מאמין בגאולה. הוא לא מאמין באפשרות הגאולה  הוא לא מאמין בכך שהגאולה באה  לא פשוט להוציא את עם ישראל מהגלות, ועדות לדבר היא שבכל האירועים ההיסטוריים שהייתה בהם גאולה - רוב העם לא נענה. לא במצרים, לא בשיבת ציון, לא בציונות. והמדרש מתאר את הקב"ה הקורא לאומה כולה לבוא ולהיגאל, ועד כמה הדבר הזה כלל אינו פשוט.
שאלה: חחינוך לברכת המזון: ביתנו בת ארבע וחצי, לא מעוניינת לאכול לחם בארוחת ערב בתקופה האחרונה בטענה שהברכה בסוף ארוכה. דבר זה מביא אותנו להתלבטות כיצד יש לחנך לברכות באופן כללי (כרגע היא מברכת ברכה מקוצרת). נשמח לשמוע מה הדרכת הרב בנושא
תשובה: עד גיל 6, ואפילו 7, ודאי ילד יכול לברך רק עד הזן את הכל, ועושה במרומיו. רק מגיל 7, להוסיף בהדרגה, כל שנה עוד חלק מברכת המזון. הרב אליקים לבנון www.yelm.co.il
שאלה: תתיקון השובבי  ם: האם ניתן החודש לעשות את תיקון השובבי ם? ואם כן איפה ומתי? ושבוע מבורך.
תשובה: תיקון השובבי"ם ת"ת (בשנה מעוברת) נעשה בתקופה של קריאת הפרשות: שמות וארא. יתרו משפטים תרומה תצווה. ועיין
שאלה: ההכרת : לפני כחצי שנה ניצלנו בני משפחתי ואנוכי משריפה. ביתנו עלה באש כאשר בעלי ילדיי ואני יצאנו ללא פגע. אני באמת מאמינה שהיתה עלינו השגחה עליונה, מאמינה ביכולותיו ובנפלאותיו של הקב"ה. אולם יחד עם זאת ככל שחיפשתי כיצד עליי להכיר על הנס לא הייתי מסוגלת לבצע תהליך של חזרה בתשובה. גדלתי ועודני כחילונית. מסורתית. שומרת חגים. לא מדליקה אש בשבת. מפרידה ושומרת בין בשר וחלב. וזהו. ככה גדלתי. אני נשואה לחילוני ויודעת שכל תהליך של התחזקות יפגע ב בית. האם זו הדרך היחידה להודות לקב"ה? על מענה.
תשובה: ב"ה, אשריך שזהו כיוון המחשבה שלך, יש הרבה מצוות שלא נראות כ"התחזקות", ולא תמיד מפריעות ל בית, כמובן לעשות אותם מתוך הסכמה, למשל צדקה, גמילות חסדים, שמירת הלשון, כבוד לאנשים, וכן מידות טובות כמו פיתוח אופטימיות לחיים, אהבת הבריות. ב"ה, לא חסר. דני ארגמן
שאלה: ששל"פ: אהלן,אני שביעיסט ושנה הבאה אני רוצה לעשות משהו משמעותי. זה נובע מזה שיש לי הרבה זמן שנה הבאה ואני לא רוצה לשרוף אותו. חיפשתי ומצאתי דבר שקוראים לו של"פ (שמיניסטים לעיירות פיתוח) שיוצאים לעיר פיתוח ומחזקים שם את הכיתה,סניף,שכונה ועוד וככה הופכים שנה למשמעותית. עכשיו,יש פה איזה משהו שמטריד אותי,הרי זה טוב ויפה שאני הולך אבל אני עוזב מקום(ישיבה וסניף) בשביל זה והמקום שאני עוזב לא מושלם ולי זה נראה כמו סוג של בריחה.אשמח אם הרב יעזור לי בהחלטה.או לפחות לכוון
תשובה: הגעת לגיל שאתה מבין משהו יסודי מאוד בעובדות החיים: כל בחירה בדבר מה אחד כולל בתוכו גם בחירה שלא לעשות דבר אחר: אם אתה כותב עכשיו באינטרנט שאלה   לא בחרת רק לכתוב שאלה באינטרנט, אלא בחרת גם לא לשמוע מוזיקה ברגע זה, או לא לשחק כדורסל, או לא ללמוד משהו. כל פעם שאדם מתחתן   הוא בוחר לא רק באשתו אלא גם בהתרחקות מכל הנשים האחרות בעולם. זו משמעות החיים החד פעמיים שלנו. לפיכך, בחירה בשל"פ אינה כוללת עשייה של משהו חשוב בלבד, אלא גם בחירה לא-לעשות משהו אחר. אלה החיים, וזה חלק ממשמעותם. מה אפוא עושים? הדבר הראשון שמנסים לעשות הוא לרכך את הדיכוטומיה, ולבחון האם בכל זאת ניתן לעשות את שניהם. במקרה שלך: האם אפשר גם ללכת לשל"פ, אבל גם להמשיך להיות קשור בחברים בישיבה ובסניף  או לכיוון ההפוך- להמשיך בישיבה ובסניף, ובד בבד לעשות דברים משמעותיים אחרים בשמינית. אם ניתן לעשות את שני הדברים   מנסים כמובן בדרך זו. אם לא   בוחרים באחד מהם. האם עזרתי בסידור הדברים?
שאלה: דדימום וגלולות: לרב היקר, אני לוקחת גלולות מיזה כבר חצי שנה (ילדתי את בתי לפני כחצי שנה) ואני עכשיו לקראת סוף החפיסה (שבוע אחרון) והיום ראיתי שיש לי דימום מאוד בהיר בצבע ורוד ואני ממש מודאגת! האם אני צריכה מעכשיו לשמור נידה? האם הדימום הזה לא נחשב כי אני עם גלולות ולהמשיך כרגיל? אשמח למענה
תשובה: ראשית, עדיין ניתן לברך אתכן בברכת נועם ד, וברכות משמי עליון. גלולות גורמות כמובן לשינויים הורמונליים. הדבר אינו סיבה לדאגה אלא תופעה כמעט בלתי נמנעת. על התופעות האלה צריך להתייעץ עם רופאת הנשים שלך. מבחינה הלכתית - אם כן מדובר בדימום הורמונלי - הוא נחשב כמחזור, ויש לשמור את דיני טהרת המשפחה. אולם כדאי להתייעץ עם הרופאה כיצד למנוע את הדימומים האלה. ושמחה
שאלה: קקשר בלי רגש: אני נפגשת עם מישהו כחודשיים. טוב לי איתו ואנחנו רואים את אותו הבית בהמשך חיינו וישלנו דיבור פתוח ושאיפות דומות. אבל אני לא מצליחה להרגיש כלום. לא יודעת אם הרגש חסום (בגלל פחד מהמשך או בגלל קשר קודם) או שהרגש לא קיים בכלל. (זה חד צדדי העניין של הרגש.) האם הרגש אצל חלק מהאנשים מתפתח רק אחרי החתונה ולהתקדם הלאה או שזה חלק משמעותי ואם זה לא יתפתח להפסיק את הקשר?
תשובה: לך רגש היא תנועה נפשית שהולכת ונבנית פחד, שנאה ואהבה צריכים הזנה תמידית. על פי רוב כאשר 2 זרים נפגשים הם סומכים על נתונים דומים או על חוות דעת של מכר משותף אבל מכאן והלאה זו עבודה שלהם. הכוונה היא שמתבצע ניסיון כנה לקחת את המשותף או המושך ולבנות מדרגה ועוד אחת ואם מצליח אז בסוף גם להקים בית. אז למה זה לא עובד? לפעמים הניסיון לא כנה ולפעמים אין מספיק אלמנטים מחברים, ויש עוד גורמים היכולים להפריע (שלא כאן המקום לפרט את כולם). לפעמים. אין כל רע ומפריד, אבל מעבר לזה שמדובר באדם נחמד אין מספיק דברים מחברים לפחות לא בפן הנגלה. כאן לפעמים הזמן יכול לעזור. ניסיון לא כנה ע"פ רוב נעשה בתת מודע: פחד לעזוב את הבית, התחמקות מאחריות, געגוע לקשר קודם ועוד אם זו הסיבה לא תמיד הזמן עושה את שלו וכדאי להתייעץ ולראות מה מפריע. מה שחשוב לי להדגיש הוא שלרוב אפשר לנסות ולהבין מה קורה, תחושת הקיר האטום החזקה מפחידה אמנם, אבל לרוב מתגלה שאנחנו יודעים להצביע על מה מפריע לנו, רק לא יודעים איך להמשיך משם הלאה. אם תרצי לפרט את מוזמנת לפנות אלי במייל: eyfy156 gmail.com בהצלחה אליהו
שאלה: אאזכרה: רציתי לברר לגבי מועד אזכרה, אמורה להיות לנו אזכרה על נפטר שנפטר בחודש אדר(נפטר בחודש אדר תשס"א). כשהוא נפטר לפני כ-11 שנים לא היה אדר א ואדר ב. שאלתי היא האם אמורים לעלות לבית העלמין ולעשות את האזכרה השנה באדר א או באדר ב. מה אומרת ההלכה בנושא הנ"ל. על עזרתכם.
תשובה: המקובל הוא שאת כל הדברים עושים באדר שני. רק מי שנפטר באדר ראשון הוא זה שעושים לו אזכרה באדר ראשון.
שאלה: חחרדים בעד פינוי יהודים: ראיתי בפייסבוק בדף של אתר כיכר השבת מלא כתבות נגד הציבור הדתי לאומי והיום הם פרסמו שאברכים אמרו שםה יהיו מוכנים לעזור לצבא לפנות יהודים מיהודה ושומרון בעקבות כל מה שקרה עם גיוס החרדים מה דעת הרב היה שם מישהו שאפילו כתב שהוא יהיו מוכן לעזור לצבא לפנות מה דעתך כבוד הרב ומה דעת התורה?
תשובה: אין דנים את האדם בשעת כעסו ובשעת מצוקתו. החרדים מרגישים נבגדים. כשאדם חש שהוא נבגד הוא לא שוקל את מעשיו ואת דבריו, אלא נלחם בכל כוח ובכל העוצמה כנגד מי שהוא סובר שבגד בו. בשל כך, נמצאים ביטויים חמורים כפי שציינת, ואף חמורים מאלה. אם היינו שוקלים את הביטויים במידת הדין היה מקום רחב להראות את האיוולת שבהם: בין איוולת עובדתית (החוק הזה מצוין לחרדים, אלא שהם מסרבים להודות בכך)  הן איוולת מחשבתית(ההתיישבות ביהודה בשומרון אינה אינטרס של היהדות החרדית?)  בין איוולת הלכתית, ויש בה הרבה שנאה המנוגדת לכל דבר. אלא, שלא יהיה נכון לדון בביטויים האלה עכשיו, ובכל מקרה - לא במידת הדין. הרוחות יירגעו. הדיון ייעשה. אנחנו צריכים לבחון את עצמנו. הם צריכים לבחון את עצמם. העובדות תיחשפנה. ואני מעריך כי מי שכתב את הדברים הקשים האלה שאתה מצטט, ואף קשים יותר, מאוד יצטער על כך.
שאלה: בבריאה: משהו מוזר שראיתי כאשר קראתי את סיפור הבריאה. איך זה הגיוני שלקח לאלוהים 3 ימים ליצור את כדור הארץ ולקח לו יום אחד בלבד ליצור את השמש הירח והכוכבים?? כי הבדלי המסה בין השמש לכדור הארץ הם 1 332,946 ואז אמור היה לקחת לאלוהים 998,838 ימים כדי ליצור את השמש ורק בגלקסיה שלנו יש בליונים של כוכבים כמו השמש וגם יש בליונים של גלקסיות
תשובה: השאלה שלך מלמדת כי צריך לקרוא הן את המושג "בריאה" והן את המושג "אלוקים" בצורה שונה לחלוטין. אין מגבלות לאלוקים. "כי הוא אמר ויהי". הבריאה כולה, על כל הגלקסיות שלה הייתה יכולה להיברא בשבריר שניה. אפילו בפחות. לא מדובר על מגבלות. עכשיו אפוא צריך לשאול "למה", או ליתר דיוק - מה הוא רצה ללמד אותנו בכך שכדור הארץ נוצר בשלושה ימים וכל הגלקסיות בהרבה פחות זמן. נראה לי כי אם נשאל כך את השאלה - נקבל תשובות הרבה יותר טובות.
שאלה: בבחירת שם לתינוק: אני ואשתי מתלבטים לגבי קביעת שם לתינוק, אנחנו חושבים לקרוא לו אלון, לאשתי במשפחה נפטר בן דוד בשם אלון בגיל חצי שנה, האם זה אפשרי לקרוא לילד בשם זה בעקבות המקרה המצער, ארז
תשובה: מדובר בסוגיה רגישה מאוד. אם אתם חושבים לקרוא לילד "אלון" ללא קשר לנפטר - אין בכך שום בעיה ושום מניעה. לגבי לקרוא את השם "אלון" על שמו - כאן יש מנהגים שונים, ואולי כדאי לעשות שינוי מסוים בשם. ולידה משמחת
שאלה: קקבלת ריבית מעו"ד: כבוד הרב מכרנו נכס ומסיבות משפטיות הסכום ששולם חייב להיות מופקד בחן לקוחות של עו"ד עד לרישום בטאבו, הבנק משלם את הריבית לעו"ד ועו"ד משלם לנו, שאלתי: מובן שאין שאילה שהבנק משלם את הריבית לעו"ד ע"פ היתר עסקה, האם היות וכסף מופקד בחן של עו"ד ישנה שאילה אם מותר לנו לקבל את הריבית מעו"ד אם אין לעו"ד היתר עסקה מול הלקוח רב תודות מנחם
תשובה: לשואל: לפי ההסכם, העו"ד צריך לתת ללקוח את כל מה שהבנק נותן ועל כן אין כאן שאלה של ריבית בין העו"ד לבין הלקוח. הרב אריה שטרן ראש מכון הלכה ברורה
שאלה: קקול באישה ערווה: לכבוד הרב. הייתי רוצה לשאול בבקשה - האם מותר לאישה לשיר בחיקוי קול של גבר, ליד גברים (שאז לכאורה אין את האלמנט של קול אישה - כי היא מחקה קול של גבר) - ומדובר בחיקוי ממש ממש טוב, נניח של זמר מפורסם, שאם לא היו רואים את האישה, היו חושבים שזה אותו זמר שר - האם זה מותר? לכבוד הרב!
תשובה: ב"ה, לא נראה לי שמותר, בכל זאת נהנים מקולה גם אם הוא גברי, וכי אם אישה תסתפר כמו גבר ותתלבש ממש כמוהו יהיה מותר להסתכל עליה, ובמיוחד אם מדובר במופע, שמעבר לקול גם מסתכלים. דני ארגמן
שאלה: ממיקרוגל שמשמש לבשרי וחלבי: ברצוני לדעת אחת ולתמיד האם מי שלא מקפיד על כיסויים במיקרוגל אוכל בעצם טרף במידה והמיקרוגל משמש גם לבשרי וגם לחלבי (כמובן בלי לחמם ביחד אבל כן כמה פעמים באותו יום מכניסים חלבי ובשרי לסירוגין), ואם כן באיזה מקרים? ואם לא באיזה מקרים? והאם במידה וכך נהוג אצלנו, אז המיקרוגל טרף? השאלה חשובה כיוון שבמשפחה שלי לא מקפידים ואני לא יכולה לשלוט על זה, אלא אם כן זה ממש חד משמעי ולכל הדעות, זה מאוד חשוב לי כמה שיותר פירוט על זה,
תשובה: כיוון שבחימום במיקרו אדי המאכל עוברים מתבשיל לתבשיל דרך דפנות המיקרו, לא ניתן להשתמש במיקרוגל לחלבי ולבשרי אחד אחרי השני באותו יום ללא כיסוי, או של החלבי או של הבשרי. אם עושים כך בביתך, לכתחילה עלייך להימנע משימוש במיקרוגל. הוא לכל הפחות ספק טרף, ולא ניתן להשתמש בו ללא הכשרה (ניקוי המיקרוגל היטב והכנסת כוס מים לשתי דקות) והנהגה מחודשת של כיסוי או החלבי או הבשרי. אולם אם הדבר קשה לך מאוד, ואף יגרום למתחים בינך ומשפחתך, יש מתירים לשים את האוכל שאת מחממת במיקרוגל בתוך כלי עם כיסוי טוב, וכך האדים מהמיקרוגל לא יגיעו לאוכל, והמאכל הספציפי הזה יהיה כשר. ובהצלחה,
שאלה: ננפילת אפיים: הרב, לפעמים בישיבה אנחנו מתפללים בחדר אחר ולא בבית מדרש.האם יש ליפול בתחנון?
תשובה: לך שאלה זו יש לשאול את ראש הישיבה יש לראש הישיבה דין  מרא דאתרא  ואסור לאף פוסק אחר לענות על סדרי הישיבה. דוד לוי
שאלה: ככוהנים של היום.: לרב 1.האם הכוהנים של היום הם כוהנים אמיתיים שכאשר יבנה ביה"מק הם יעבדו שם? 2.האם הכוהנים של היום הם מצאצאי אהרון הכהן? 3.אם הם לא כוהנים אמיתיים אז למה משפחתם הם כהן?ומי בחר בהם?
תשובה: לך הכהנים של היום הם כהנים אמיתיים, צאצאי אהרון הכהן והם עתידים לעבוד בבית המקדש. (בפעם הראשונה של כל כהן, לפני תחילת העבודה בבית המקדש, בודקים פעם נוספת את כשרותו וייחוסו לענין העבודה בבית המקדש) דוד לוי יתכן שיש כבר פענוח של הקוד הגנטי של שבט הכהונה
שאלה: אאבא שהולך עם גויה: אבא שלי מחו"ל בא לטייך בארץ. הוא לא התגרש ואימי לפי ההלכה ובא עם חברתו הגויה. אינני מסכים לפגוש איתו עם חברתו נוכחת בפגישה. האם בהתנהגותי אני נכשל בכבוד האב? האם ההתנהגות לי ראויה או רצויה? על השאלה בנושא הרגיש הזה
תשובה: ב"ה, אתה לא חייב להפגש איתו כשהוא בחברתה. אתה רשאי להביע מורת רוח מהמצב, אבל לא בזלזול. דני ארגמן
שאלה: ממעשר: לשאלתי אתמול האם צריך לתת מעשר מסך הכסף שקיבלנו מתנה בברית מילה שערכנו לבננו, ענית בתשובה חיובית. אשמח לדעת מה מקור התשובה, כיוון שאלו הם כספי מתנה ולא משכורת (שכן מעשר נתנו מדמי הלידה של ביטוח לאומי). מראש.
תשובה: ב"ה, מעשר נותנים לא רק משכורת. רבינו יונה בספר היראה אות רי"ג (לפי ציוני הגרב"ז) והמעשרות אל תרפה ידיך מליטלה כראוי כיצד מכל דבר שמשתכרין הן ללמוד הן לכתוב הן לעשות מלאכה או אף אם מצא מציאה או נתנו לו במתנה או כל ענין שיבא הן כסף הן זהב מן הכל יפרוש מעשר כי דבר זה אין לו ערך כי את אשר אסר הבורא בכל דבר לנסותו התיר במעשר. דני ארגמן
שאלה: ררחל: יש לי כמה שאלות לגבי רחל. מדוע אומרים שהייתה צניעות ברחל בזמן שהביאה את הסימנים ללאה? מה גדול בצניעות שבשכר זה קיבלה רחל שיצא מנה מלך ישראל? מה הקשר בין צניעות למלכות? למה צריך שורש צנוע כדי להיות מלך? מדוע דווקא מרחל הצנועה יצא מלך המולך על כל ישראל ולא משאר הנשים הצנועות שהיו באותה תקופה של רחל? למה מדגשים רק את מידת הצניעות שהייתה ברחל ולא את שאר המידות שיש בה? כגון- ותרנות, סובלנות וכו
תשובה: מאמר ח זה זכה לדרשות רבות, ורבים פירשו הן את הצניעות והן את הקשר למלוכה. שערי פירוש לא ננעלו. מה שאני מבין הוא שצניעותה של רחל באה לידי ביטוי בשני דברים   עצם העובדה שיעקב אבינו לא יכול היה להבחין בינה ובין לאה מלמד על צניעות קודמת שהייתה בין שניהם, והעובדה שהיא וויתרה על עתידה, ואפשר שסברה שהיא תיאלץ להינשא לעשו, ולא ביישה את אחותה למען עצמה   היא היא מהותה היסודית של הצניעות, המצנעת את האדם מפני ערכים גדולים ממנו. מה שאני מבין הוא שהקשר למלוכה נובע מיסוד גדול בתורה, המלמדת כי מלוכה היא גם מצווה גדולה (לדעת הפוסקים כך) אך גם סכנה גדולה של השחתת הכוח: "לבלתי רום לבבו מאחיו". בשל כך, יש חשיבות עליונה שהמלך יהיה חזק וצנוע, עוצמתי ומוגבל. כתבתי על כך פעמים רבות, ואפשר לראות בין השאר כאן:
שאלה: לללא נושא: מה רמת הכשרות של משחטת ברקת בהשגחת הרבנות לוד האם זה משתווה לרבנויות מהדרין המומלצות על ידכם האם מומלץ לאכול באולם אירועים מל אירועים בהשגחת הרבנות פתח תקוה כאשר מבררים עם המשגיח את הכשרויות של הבשרים ומדובר בכשרויות טובות ומהודרות אף על פי שההשגחה במקום באופן כללי אינה מהדרין וגם לא כל המוצרים מהדרין תמיד רק שלגבי האירוע המסוים ערכתי בדיקה ויש כשרות מהודרת למשל על העופות
תשובה: כפי שכבודו כתב: רמת הכשרות לא מסתיימת רק בכשרות הבשר. זו שאלה מאד מורכבת. כתבנו על נושא זה כמה מאמרים. עיין שם:
שאלה: ממחפש משמעות בחיים: הרב! אני נער בן 17 וחצי שגר במרכז הארץ. בלימודים אני ר גמור, אין לי בעיות במשפחה, אני מדריך בבני עקיבא וברוך ה יש לי הרבה חברים, אך בזמן האחרון אני מרגיש ממש חסר משמעות, אני מרגיש שאני מחפש משו לעשות, לחיות, ולא מוצא. אני לא יודע להסביר את ההרגשה אבל אני בטוח שאם אני אפתור אותה אני ארגיש הרבה יותר טוב ואני אוכל לעבוד את ה ביותר שמחה. על הקריאה!
תשובה: לך נער יקר אתה מתאר תחושה של חוסר משמעות, וקודם כל, חשוב שתדע, שהתחושות האלו הם חלק מהחיים. אמנם, הם מופיעות יותר בגיל ההתבגרות, אבל גם במהלך החיים יש זמנים כאלו. לא תמיד טוב לנו ואנחנו שמחים ומאושרים, אלא יש זמנים שהכל נראה  חסר טעם. כמובן, שאם ההרגשה הזו מעמיקה, או שנמשכת יותר מדי זמן, אז צריך לפנות לייעוץ או לעשות עם זה משהו, אבל הרבה פעמים ההרגשה הזו עוברת לבד. נקודה שניה - בתחומים האלו של חיפוש משמעות, בדרך כלל אין  פתרון קסם, אלא יש כל מיני תחומים שאפשר לפעול בהם, ולאחר שפועלים לאורך זמן מרגישים לאט לאט שיפור. באופן כללי, אפשר להציע שלשה כיוונים. כיוון אחד זה - לדאוג לעצמך. לימודים, הדרכה, וחברים אלו דברים חשובים מאד, אבל הרבה פעמים אנחנו רוצים לעשות דברים נוספים שאנחנו מתחברים אליהם. זה יכול להיות תחביב מסוים, זה יכול להיות ספורט כל ערב, התנדבות וכו, וזה גם יכול להיות לימוד יומי קבוע - משהו שבאמת משמח אותנו ועושה לנו טוב על הלב. ככל שנדאג לעצמינו, זה ימלא אותנו יותר, ויעזור לנו למצוא משמעות באופן כללי. כיוון שני זה - אתגרים. לפעמים, חוסר המשמעות נובע מחוסר אתגר. כשלא מצפים לשום דבר, גם לא שמחים במה שהגענו. לכן, אתה יכול להציב לעצמך יעדים בתחומים החשובים לך, אם זה לימודי קודש, אם זה לימודי חול - ויחד עם היעדים - גם תוכנית מסודרת לממש אותם. יש סיכוי טוב שככל שתישם את התכנית, כך תרגיש איך אתה מצליח וממילא נותן משמעות לחיים. כיוון שלישי זה לשתף - אני מניח שיש לך יועץ במקום הלימודים - ואולי שווה לשוחח איתו על התחושות שלך, ולשמוע על רעיונות וכיוונים נוספים חזק ואמץ טוביה tsbias1 Gmail.com